《冬夜宿南庄》
清代·马日琯

空江欲雪云冥冥，天低月暗吟寒厅。独雁时闻四窗白，双眼未合孤灯青。

败芦丛筱环沙尾，几树横斜映清泚。未春先已发幽香，岁晚篱连见冰蕊。

城南小筑掩柴荆，袅袅茶烟客思清。夜犬无声人语寂，枯棋坐隐已三更。

短童首触屏风卧，檐外一声惊雀堕。萧骚水阁纸衾单，有梦不愁花底涴。

作者简介：（1688—1755）安徽祁门人，字秋玉，号嶰谷。迁扬州。与弟曰璐同以诗名，时称扬州二马。乾隆初同举鸿博，不就。好结客，所居园曰小玲珑山馆，曰街南老屋。丛书楼藏书甲于东南。四库馆开，进书七百余种。有《沙河逸老集》。